gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl gl gl gl gl gl gl gl de es gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Valentín González Formoso e Evencio Ferrero asinan o protocolo polo que a Deputación investirá 1,7 millóns na última fase das obras da travesía de Sísamo
vias-e-obras 05 de Novembro de 2021
O presidente da Deputación, o alcalde de Carballo e o deputado de Vías e Obras asinaron hoxe o documento nun acto ao que acudiron tamén representantes dos veciños de Sísamo
O presidente da Deputación da Coruña, Valentín González Formoso, o alcalde de Carballo, Evencio Ferrero, e o deputado de Vías e Obras, José Manuel Pequeño, asinaron esta mañá na sede da institución provincial o protocolo polo cal a institución provincial asumirá os 1,7 millóns de euros de investimento para acometer a terceira e última fase do proxecto de mellora da travesía de Sísamo, en Carballo.
O acto oficializa o compromiso adquirido onte durante visita do presidente á zona para supervisar xunto ao alcalde e a veciñanza o resultado das obras xa realizadas e o último tramo que será obxecto desta importante actuación.
Na sinatura do acordo estiveron representantes da Asociación de Veciños de Sísamo, que expresaron a súa satisfacción por un "acordo histórico", tras moitos anos reivindicando esta necesaria mellora.
González Formoso destacou que o investimento total das tres fases (preto de 2,7 millóns de euros) farán desta obra un dos investimentos máis importantes acometidos pola Deputación na rede provincial de estradas nos últimos anos.
No acordo asinado hoxe, a Deputación comprométese a completar a última fase das obras de mellora da estrada DP-1901 desde o PK 0+810 ata o remate do vial no PK 2+570, no lugar do Outeiro. Pola súa banda, o Concello de Carballo comprométese a facerse cargo da titularidade da estrada unha vez rematada esta derradeira fase das obras.
A Deputación da Coruña xa acometeu as dúas fases previas deste importante proxecto de mellora nas que se leva investido máis de 1 millón de euros e que supuxeron unha notable mellora no tramo máis urbano desta travesía. Agora completará a totalidade da vía nesta terceira fase, que seguirá a mesma liña das anteriores: ancheamento e pavimentación da plataforma, construción de beirarrúas e dotación de novos servizos urbanos, entre eles o alumeado público.
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web